Document ID: /roh_data/filtered/fineweb-2-filterrobots_roh.jsonl.gz/37420

6 milliuns francs aveva il suveran d'Engiadin'Ota fatg bun l'onn 2011 per la renovaziun e restauraziun dal Museum Engiadinais a San Murezzan. Il preventiv n'è betg vegnì surpassà. Quai di Monzi Schmid, la presidenta da la cumissiun da fabrica per il circul d'Engiadin'Ota. Las finanzas eran ina sfida, ins haja fatg tut quai ch'era necessari, dentant laschà davent bler che fiss stà giavischà.
100 onns pulvra e merda èn svanids
Futur finanzial intschert
Dapi il 1920 è il circul d'Engiadin'Ota purtader da la fundaziun Museum Engiadinais. El gestiunescha il museum cun in preventiv da 250'000 francs l'onn. A partir dals 1. schaner 2018 datti betg pli il circul. Las vischnancas d'Engiadin'Ota stuessan surpigliar la gestiun dal museum. Quai sto dentant anc vegnir tractà. Il president da la fundaziun, Gian Duri Ratti è dentant da buna speranza che quai funcziuna. La finamira a lunga vista saja dentant, ch'il museum sa porta savess. Perquai duvrassi 10'000 fin 15'000 entradas l'onn.